‏‏‏‏‏‏‏‏28 נובמבר 2024

‏כ"ז חשון תשפ"ה

**לכבוד**

**הורי תלמידי כיתות ו'**

הנידון: ערב חשיפה לעירוני ג'

שלום רב,

נעים מאד, שמי אלעד שלמה ואני מנהל חטיבת הביניים עירוני ג' על שם מוטה גור.

אני מתרגש יחד אתכם לקראת המעבר של בנכם/בתכם בשנה הבאה אל מסגרת הלימוד החדשה. סיום לימוד שנות בית הספר היסודי והמעבר לבית הספר העל היסודי הוא אירוע מרגש, חווייתי ויכול להעלות שאלות וחששות.

אנו, בעירוני ג', מקיימים ערב חשיפה לבית הספר בכדי ליצור מעבר קל, נעים ומסודר מבית הספר היסודי לעל יסודי.

מפגש הורים להכרות עם בית הספר, ייחודיות, מסלולים ובכלל יתקיים בבית הספר ביום חמישי, 19.12.24, בשעה 19:00 מצפים לראותכם.

בכדי להגיע אל מפגשי החשיפה בצורה טובה יותר, אני מצרף אל מכתבי מספר קבצים:

1. דף הסבר אודות בית הספר שלנו וייחודיות בית הספר.
2. דף הסבר ורישום כיתת אומנויות היצירה. מסלול ייחודי על אזורי המתקיים בבית הספר.
3. דף הסבר אודות כיתת עתודה מדעית טכנולוגית. מסלול ייחודי במסגרתו מתוגברים ומועשרים לימודי המתמטיקה, המדעים והמחשבים.

נשמח לראותכם בערב ההורים, להיפגש, לחשוף ולתת מענה לשאלות.

בהערכה ובברכה,

אלעד שלמה

מנהל חטיבת הביניים